Oto Šenkings
Oto Šenkings (vācu: Otto Schenking, Otto Schencking, dzimis ap 1554. gadu, miris 1637. gada 20. jūnijā) bija kontrreformācijas laika Cēsu bīskaps (latīņu: Episcopus Wendensis) ar pastāvīgu rezidenci Cēsīs (1587-1625) un ar uzdevumu atjaunot katoļu ticību Livonijā. Pārdaugavas hercogistes Cēsu kastelāna (pilskunga) Georga Šenkinga (1554—1605) brālis. Teicami runāja latviski, vāciski un poliski.